రాష్ట్రాలకు ఉప రాష్ట్రపతి వెంకయ్య పిలుపుఎంఎస్ స్వామినాథన్కు ‘ఏరరింజర్’ అవార్డు ప్రదానంచెన్నై, డిసెంబరు 10 (ఆంధ్రజ్యోతి): దేశంలో పెరుగుతున్న జనాభాకు అనుగుణంగా ఆహార ఉత్పత్తులను పెంచడానికి అన్ని రాష్ట్రాలు వ్యవసాయ రంగంపై అధిక దృష్టి సారించాలని భారత ఉపరాష్ట్రపతి ముప్పవరపు వెంకయ్యనాయుడు పిలుపునిచ్చారు. చెన్నైలోని తమిళనాడు వ్యవసాయ విశ్వవిద్యాలయం, వెటర్నరీ విశ్వవిద్యాలయంల సంయుక్త ఆధ్వర్యంలో ఆదివారం ఉదయం ‘హరిత విప్లవ’ వైజ్ఞానిక వేత్త ఎంఎస్ స్వామినాథన్ను ‘ఏరరింజర్’ (హరిత మేధావి) పురస్కారంతో సత్కరించారు. వేప్పేరిలోని వెటర్నరీ విశ్వవిద్యాలయం ఆడిటోరియంలో రాష్ట్ర గవర్నర్ భన్వరీలాల్ పురోహిత అధ్యక్షతన జరిగిన ఈ కార్యక్రమంలో వెంకయ్యనాయుడు ముఖ్య అతిథిగా పాల్గొని స్వామినాథన్కు పురస్కారం ప్రదానం చేశారు.ఈ సందర్భంగా వెంకయ్యనాయుడు మాట్లాడుతూ,  స్వామినాథన్ వైద్యకుటుంబంలో జన్మించినా వ్యవసాయరంగంపై ఆసక్తిని పెంచుకుని దేశంలో హరితవిప్లవం కోసం తన జీవితాన్నే అంకితం చేశారని, ఆయన సలహాలను సూచనలను అన్ని రాష్ట్రాలు స్వీకరించి వ్యవసాయ ఉత్పత్తులను పెంచేందుకు చర్యలు తీసుకోవాలని సూచించారు. దేశంలో ఒకప్పుడు నాసిరకం ధాన్యాలను, గోధుమలను విదేశాల నుంచి దిగుమతి చేసుకునే దుస్థితి ఉండేదని, ఎంఎస్ స్వామినాథన్ అధిక దిగుబడినిచ్చే కొత్త వరి, గోధుమ వంగడాలను కనుగొనటంతో ప్రస్తుతం విదేశాలకు ఎగుమతి చేసుకునే ఉన్నత స్థితికి చేరుకున్నామని ఆయన తెలిపారు.  వ్యవసాయ రంగంలో లోటుపాట్లను భూతద్దంపెట్టి సంచలనాలను సృష్టించే ప్రసార మాధ్యమాలు, ఇప్పుడు ఆ రంగాన్ని ప్రోత్సహించేందుకు కృషి చేయాలని వెంకయ్యనాయుడు సూచించారు.
rashtralaku upa rashtrapati venkayya plupsms swaaminaathanku ‘erarinjar’ avaardu pradaananchennai, disembaru 10 (aandhrajyoti): desamlo perugutunna janabhaku anugunamgaa aahaara utpattulanu penchadaaniki anni rashtralu vyavasaaya rangampai adhika drushti saarinchaalani bhaarata uparaashtrapati muppavarapu venkayyanaayudu pilupunicchaaru. chennailooni tamilanadu vyavasaaya vishwavidyaalayam, veternary vishwavidyaalayamla samyukta aadhvaryamlo aadivaaram udayam ‘harita viplava’ vaignaanika vetta ms swaaminaathannu ‘erarinjar’ (harita medhavi) puraskaaramtho satkarinchaaru. vepperiloni veternary vishwavidyaalayam auditoriumlo rashtra gavarnar bhanwarilal purohita adhyakshatana jarigina ee kaaryakramamlo venkayyanaayudu mukhya atithigaa palgoni swaaminaathanku puraskaaram pradaanam chesaru.ee sandarbhamgaa venkayyanaayudu maatlaadutuu,  swaminathan vaidyakutumbamlo janminchinaa vyavasaayarangampai aasaktini penchukuni desamlo haritaviplavam kosam tana jeevitaanne ankitam chesarani, aayana salahaalanu suuchanalanu anni rashtralu sweekarinchi vyavasaaya utpattulanu penchenduku charyalu teesukovaalani suuchimchaaru. desamlo okappudu naasirakam dhaanyaalanu, godhumalanu videsala nunchi digumati chesukune dusthiti undedani, ms swaminathan adhika digubadinicche kotta vari, godhuma vangadaalanu kanugonatamto prastutam videsaalaku egumati chesukune unnata sthitiki cherukunnamani aayana telipaaru.  vyavasaaya rangamlo lotupaatlanu bhootaddampetti sanchalanaalanu srushtinche prasara maadhyamaalu, ippudu aa rangaanni prothsahinchenduku krushi cheyalani venkayyanaayudu suuchimchaaru.